paragraph_text: thumb|right|250px|Horacije Koklo Horacije Koklo (latinski: Horatius Cocles) je jedan od heroja iz mitologije starih Rimljana. Cocles je bila latinska kratica za grčku riječ Cyclops što u prijevodu znači jednooki. Kada je 510. pr. Kr. etrurski kralj Lars Porsena napao Rim, kako bi na prijestolje pokušao vratiti svog rođaka Tarkvinija Oholog, Horacije se sam samcat isprječio cijeloj etrurskoj vojsci na Pons Subliciusu mostu koji je preko rijeke Tiber vodio u Rim.